#### ROMÂNIA

**JUDEȚUL IAȘI**

**MUNICIPIUL PAȘCANI**

**CONSILIUL LOCAL**

# **P R O C E S V E R B A L**

**Încheiat, astazi 31 mai 2018, în şedinţa ordinară**

**a Consiliului Local al municipiului Paşcani, care are loc în sala de şedinţe a Primăriei municipiului Paşcani, judeţul Iaşi**

 Ora 10,11

 Doamna Jitaru Irina, secretarul municipiului Pascani deschide lucrările ședinței ordinare din 31 mai 2018, arătând că este legal constituită, din 19 consilieri în funcție, sunt prezenți 19. La ședință participă primarul municipiului Pașcani - domnul Pantazi Dumitru, viceprimarul municipiului - doamna Nedelcu Gabriela, reprezentanți ai serviciilor din aparatul de specialitate al primarului, directorul general al RAGCL Pașcani, directorul general al S.C. CLP Eco-Salubritate S.A. Pașcani, 2 cetățeni, mass-media. Înainte de a începe, supune la vot următorul proces-verbal de ședință:

* Procesul-verbal al ședinței extraordinare a Consiliului Local din 9 mai 2018. Cine este pentru? Abțineri? Împotrivă?

Pentru: 18

Abțineri: 1

 Împotrivă: 0

**Doamna Jitaru Irina**, secretarul municipiului Pascani dă cuvântul președintelui de ședință, doamna Perțu Liliana.

**Doamna Perțu Liliana,** presedinte de ședință, dă citire parțial Dispoziției nr. 1058/25.05.2018:

####  ROMANIA

 **JUDEŢUL IAŞI**

**MUNICIPIUL PAŞCANI**

 **P R I M A R**

**D I S P O Z I Ţ I A Nr.1058**

***din data de: 25.05.2018***

**Primarul municipiului Paşcani, judeţul Iaşi;**

Având în vedere dispoziţiile art. 39, alin. (1) și (3) din Legea nr. 215/2001 privind administraţia publică locală, republicată, cu modificările și completările ulterioare;

În temeiul art. 68 alin. (1) şi ale art. 115 alin. (1) litera a) din Legea nr. 215/2001 privind administraţia publică locală, republicată, cu modificările și completările ulterioare;

**D I S P U N E:**

**Articol unic:** Se convoacă Consiliul Local al municipiului Paşcani, în **şedinţa ordinară**, din data de **31.05.2018**, **ora 10,00**,**­­­­­­** în sala de şedinţe a Consiliului Local al municipiului Pașcani, cu următoarea ordine de zi: “

Precizează că pe ordinea de zi sunt 18 proiecte de hotărâre. Supune la vot ordinea de zi. Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

Se trece la proiectul de hotărâre nr. 1:

**1.** **PROIECT DE HOTĂRÂRE pentru aprobarea Regulamentului privind repartizarea, închirierea, exploatarea și administrarea locuințelor sociale și a locuințelor din fondul locativ de stat de pe raza municipiului Pașcani**

 *Inițiatorii proiectului de hotărâre – Consilierii locali: Bodoașcă Mihai – Claudiu, Dondaș Adriana, Nedelcu Gabriela, Pintilie Marius - Nicolae*

Se solicită avizul comisiilor:

Comisia economică – Aviz favorabil.

Comisia învățământ – Aviz favorabil.

Comisia juridică – Aviz favorabil.

Comisia urbanism – Aviz favorabil.

**Doamna Perțu Liliana,** presedinte de ședință, întreabă dacă sunt discuții.

**Domnul Bodoașcă Mihai-Claudiu**, consilier local, precizează că în anul 2016 s-a constituit comisia pentru analiza locuințelor sociale, comisia s-a întrunit în anul 2017 motivat de faptul că s-au eliberat 2 locuințe. La prima ședință din 2018 s-a constatat că se lucra după un regulament aprobat în anul 2005, care nu mai corespundea din punct de vedere legal, în acest timp legislația s-a schimbat foarte mult, și cu niște criterii din anul 2011, care erau generale și nu se adresau și nu cuprindeau toate persoanele vulnerabile, care pot beneficia de această formă de protecție socială. Împreună cu toți colegii și cu aparatul de specialitate al primarului, cu care a colaborat foarte bine, au hotărât să facă un nou regulament, unitar, care să fie aplicat pe viitor. Consideră că e mult mai bun decât cel ce a fost până acum, va fi o situație clară și se va lucra bine în continuare.

**Doamna Nedelcu Gabriela**, viceprimarul municipiului Pașcani, precizează că prin acest regulament se intră în amănunt și se detaliază criteriile generale, care erau în vechiul regulament, este o armonizare a acestuia cu legislația în vigoare. Face o precizare: deoarece în spațiul public există diverse comentarii vizavi de cum se atribuie aceste locuințe și cum se calculează chiria, aceste criterii sunt conform legislației în vigoare și nu sunt impuse de ei, iar calculul chiriei se face conform legii. Nu este un calcul pe care-l face Primăria sau Consiliul Local al municipiului Pașcani.

**Doamna Perțu Liliana,** presedinte de ședință, întreabă dacă mai sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

Proiectul a trecut. Se trece la proiectul de hotărâre nr. 2:

**2. PROIECT DE HOTĂRÂRE privind modificarea și completarea Anexei nr. 1 la Hotărârea Consiliului Local al Municipiului Pașcani nr. 2/2016 privind reevaluarea valorilor de inventar aferente bunurilor proprietate publică a Unității Administrativ Teritoriale Pașcani, însușite prin Hotărâri ale Consiliului Local al Municipiului Pașcani, județul Iași**

 *Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

**Doamna Perțu Liliana,** presedinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

Proiectul a trecut. Se trece la proiectul de hotărâre nr. 3:

**3. PROIECT DE HOTARARE privind modificarea și completarea Hotărârii Consiliului Local al Municipiului Pașcani nr. 70 din 14.04.2009, privind înființarea clubului sportiv de drept public Club Sportiv Municipal Pașcani**

 *Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

Comisia învățământ – Aviz favorabil.

**Doamna Perțu Liliana,** presedinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

Proiectul a trecut. Se trece la proiectul de hotărâre nr. 4:

**4. PROIECT DE HOTĂRÂRE privind acordarea cu titlu gratuit a dreptului de uz și servitute către S.C. Delgaz Grid S.A. asupra suprafeței de 2 mp suprateran, situată în Lunca Pașcani, str. Mihai Viteazu nr. 105, Pașcani, jud. Iași, respectiv 122 mp subteran situată în Blăgești, str. Siretului nr. 24, Pașcani, jud. Iași**

 *Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil cu amendamentul care s-a făcut și la Comisia de urbanism.

Comisia urbanism – Aviz favorabil cu două amendamente. Din titlu se face o confuzie în ceea ce privește suprafețele de teren și locurile unde sunt atribuite, de aceea dorește să propună următorul amendament: modificarea titlului – “ privind acordarea cu titlu gratuit a dreptului de uz și servitute către S.C. Delgaz Grid S.A. asupra terenurilor în suprafață totală de 2 mp suprateran, respectiv 122 mp subteran, situate în Pașcani, str. Mihai Viteazu, nr. 105 și în Pașcani, str. Siretului, nr. 24.” Al doilea amendament constă în modificarea articolului nr. 1 al proiectului de hotărâre în concordanță cu titlul.

**Doamna Perțu Liliana,** presedinte de ședință, supune la vot primul amendament, cel cu modificarea de titlu. Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

**Doamna Perțu Liliana,** presedinte de ședință, supune la vot al doilea amendament, cel cu modificarea art. 1 funcție de titlul nou. Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

Supune la vot proiectul de hotărâre cu cele două amendamente votate. Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

Proiectul a trecut. Se trece la proiectul de hotărâre nr. 5:

**5. PROIECT DE HOTĂRÂRE privind atribuirea loturilor de teren pentru construirea de locuințe proprietate personală pentru tineri, în condițiile Legii nr. 15 din 2003, republicată, cu modificările și completările ulterioare, pe terenuri proprietate privată a Municipiului Pașcani, jud. Iași**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

Comisia învățământ – Aviz favorabil.

**Doamna Perțu Liliana,** presedinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

Proiectul a trecut. Se trece la proiectul de hotărâre nr. 6:

**6. PROIECT DE HOTĂRÂRE privind aprobarea Regulamentului de Organizare si Funcționare al Creșei nr. 1 Pașcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia juridică – Aviz favorabil.

Comisia învățământ – Aviz favorabil.

**Doamna Perțu Liliana,** presedinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

Proiectul a trecut. Se trece la proiectul de hotărâre nr. 7:

**7. PROIECT DE HOTĂRÂRE privind concesionarea directă a terenului în suprafață de 40,86 mp, situat în str. Eugen Stamate nr. 5, bl. L1, parter, proprietate privată a Municipiului Pașcani către S.C. Florifarm S.R.L. în vederea extinderii spațiului comercial, proprietatea acesteia**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

**Doamna Perțu Liliana,** presedinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

Proiectul a trecut. Se trece la proiectul de hotărâre nr. 8:

8. PROIECT DE HOTĂRÂRE privind concesionarea directă a imobilului – teren în suprafață totală de 7,10 mp, situat în str. Moldovei, bl. M1, sc. B, parter, identificat în T27, P828, proprietate privată a Municipiului Pașcani, către S.C. ROMPRIM S.R.L. (3,50 mp) și respectiv către persoana fizică PURCARIU ADELA (3,60 mp), în vederea extinderii și modernizării vitrinelor aferente spațiilor comerciale proprietatea acestora

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz nefavorabil. Se precizează că în documentele depuse în suportul proiectului de hotărâre este un document emis de asociația de proprietari de la blocul Crizantema, un simplu acord semnat doar de administratorul asociației, fără niciun fel de act care să dovedească că administratorul asociației poate să dispună cu privire la acest teren. Din punctul lor de vedere ar trebui o hotărâre AGA sau o hotărâre a consiliului de conducere al asociației. Dacă se depun aceste acte, nu este nicio problemă, sunt de acord. E un act care nu e corect juridic. Precizează că și la următorul proiect va fi cam aceeași discuție.

Comisia urbanism – Aviz favorabil.

**Domnul Bodoașcă Mihai-Claudiu**, consilier local, ar vrea să capete o lămurire, dacă cota indiviză e numai pe amprenta clădirii sau are o suprafață de teren pe lângă bloc.

**Domnul Toma Andrei-Codrin**, consilier local, precizează că intră și trotuarul 1 m.

**Doamna Perțu Liliana,** presedinte de ședință, întreabă dacă mai sunt discuții.

**Domnul Atudorei**, administrator la SC Romprim SRL, precizează că a discutat cu dl. Ioniță, administratorul asociației de proprietari, și e corect cum a făcut el adresa. El e mandatat și poate depune o astfel de adresă.

**Domnul Toma Andrei-Codrin**, consilier local, precizează că trebuie depusă acel document prin care e mandat administratorul asociației de proprietari să poată să facă asta, semnat de președinte.

**Domnul Pintilie Marius-Nicolae**, consilier local, precizează că începând cu acest proiect va începe o discuție despre cota indiviză de sub aceste blocuri, pentru că urmează proiecte cu același scop – concesionarea. El a spus în comisia economică, a încercat să explice cât se pricepe despre asta. Pe fond, Grupul PNL e de acord cu concesionarea. Folosința terenului e dată, prin contractele de vânzare-cumpărare, proprietarilor de apartamente. Aceasă folosință e intabulată și trecută în cartea funciară. Crede că primul lucru care trebuie făcut e ca acea bucată, care urmează a fi concesionată, să fie eliberată de această folosință. Dacă nu se face acest lucru, cel care ia concesiunea și vrea să-și intabuleze folosința acestuia, nu poate pentru că este ocupat. Trebuie o declarație din partea locatarilor prin care cedeză sau sunt de acord cu diminuarea folosinței, astfel încât acea zonă care urmează să fie concesionată să fie liberă. Nu se poate vota până nu este o declarație în formă autentificată, nu merge o semnătură a președintelui. Trebuie să fie un tabel cu semnături astfel încât, dacă peste ani de zile cineva se trezește cineva că ar vrea să ceară niște drepturi, să fie un document care să ateste cedarea sau diminuarea folosinței acestui teren. Menționează că e mai bine să cântărească de 2 ori sau să măsoare de 2 ori și să taie odată.

**Domnul Olariu Costel-Sorin**, consilier local, precizează că nu știe dacă s-a uitat cineva la aliniamentul blocului. Terenul pus în discuție nu este pe cota indiviză. Din punctul său de vedere, e pe domeniul public, în afara blocului.

**Doamna Nedelcu Gabriela**, viceprimarul municipiului Pașcani, subliniază că sunt de acord cu acestă concesiune, cu intenția domnilor de a face ceva frumos. Solicită consilierilor să precizeze foarte clar ce cer la următoarea ședință, ori semăturile de la asociația de proprietari ori toate semnăturile de la vecini, pentru a nu respinge și data viitoare proiectul, pentru că nu s-au pus ei de acord.

**Domnul Conache Eduard-Cătălin**, consilier local, precizează că lipsește forma legală a acordului proprietarilor. Acest acord poate fi obținut fie printr-o declarație notarială, fie

prin hotărârea adunării asociației dată într-o ședință. Se convoacă o ședință extraordinară și se supune la vot această chestiune de renunțare a folosinței și se aprobă.

**Domnul Toma Andrei-Codrin**, consilier local, îndeamnă să se ia modelul de declarație de la proiectul nr. 7.

**Domnul Pintilie Marius-Nicolae**, consilier local, precizează că el crede că a vorbit clar. Ei sunt consilieri și fac o recomandare. Crede că e și sarcina aparatului de specialitate, juriștilor, să consilieze, să îndrume. Dacă va fi un document ca cel din proiectul anterior, nu va fi nicio problemă, are votul din partea lor.

**Domnul Pantazi Dumitru**, primarul municipiului Pașcani, propune amânarea acestor proiecte pentru completarea documentației.

*Se vorbește concomitent.*

**Doamna Perțu Liliana,** presedinte de ședință, supune la vot amânarea discutării proiectelor 8, 9 și 10. Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

Se trece la proiectul de hotărâre nr. 11:

**11. PROIECT DE HOTĂRÂRE p**rivind **concesionarea directă a imobilului - teren în suprafață de 210 mp, situat în strada Ștefan Cel Mare, nr. 13, Nr. Cad 65089, proprietate privată a municipiului Pașcani, către S.C. APRODEX S.R.L., în vederea realizării unui spațiu pietonal de acces către imobilul de birouri, proprietatea acesteia**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

**Doamna Perțu Liliana,** presedinte de ședință, întreabă dacă sunt discuții.

**Domnul Bodoașcă Mihai-Claudiu**, consilier local, vrea să clarifice niște probleme. Acest investitor a venit anul trecut și a cerut sprijin. Să se facă o alipire de spații, au fost discuții destule și atunci, contractul de concesiune nu era în regulă, autorizația de construcție era expirată. Au fost de acord atunci, cu greu s-a reușit să i se dea o șansă. Într-un an de zile nu s-a făcut nimic. Pentru el nu mai e un partener de încredere. A doua problemă la acest teren e că ar trebui scos la licitație. Legea prevede că toate terenurile se scot la licitație, cu câteva excepții. Una dinte excepții e că se pot concesiona direct dacă sunt în preajma unei clădiri pentru extindere. La ora actuală, pe acel teren nu e o clădire. Din acte nu reiese că acolo e o clădire. Ar trebui făcut măcar un proces verbal de recepție parțială, acea clădire să intre la taxe și impozite și apoi poate fi activată această excepție. Se adresează d-lui primar în legătură cu dezmembrarea acelui teren, propunând să se concesioneze doar 210 mp. Întreabă ce mai face dl. primar cu restul de 100 mp.

**Domnul Pantazi Dumitru**, primarul municipiului Pașcani, precizează că atât au solicitat.

**Domnul Bodoașcă Mihai-Claudiu**, consilier local, întreabă ce se face cu cei 100 mp rămași, ce s-ar mai putea face cu ei. Acești 210 mp fac parte dintr-o bucată de 350 mp. S-a făcut dezmembrarea, e act la proiectul de hotărâre.

**Domnul Apetrei Alexandru**, consilier în cadrul Compartimentului Patrimoniu și Contracte, precizează că o parte din teren e concesionat. A fost dezmembrată bucata concesionată și au rămas 210 mp liberi.

**Domnul Bodoașcă Mihai-Claudiu**, consilier local, întreabă dacă primarul poate dispune dezmembrarea sau trebuie să aibă acordul Consiliului Local. Întreabă ca să știe pentru viitor.

**Domnul Apetrei Alexandru**, consilier în cadrul Compartimentului Patrimoniu și Contracte, menționează că legea nu precizează clar cine face dezmembrarea.

*Se vorbește concomitent.*

**Domnul Haldan Vasile**, consilier local, dorește să spună câteva cuvinte legate de această problemă. Observația făcută de dl. Bodoașcă a fost făcută și de dl. Pintilie, ieri, în cadrul comisiei economice. Menționează că SC Aprodex SRL a venit prin dl. Lupu Neculai cu precizări, despre ce a realizat după alipirea terenurilor în vederea obținerii întabulării. Din cele relatate de dânsul, rezultă că până în prezent, au fost recepționate lucrările la stadiul realizat, a fost expertizată clădirea în vederea înscrierii în evidențele Serviciului de Taxe și Impozite Locale, clădirea a fost întabulată, s-a obținut certificatul de urbanism pentru continuarea și finalizarea lucrărilor, a fost actualizat studiul geo solicitat prin certificatul de urbanism, au fost obținute avizele solicitate. Pentru a se obține avizul pentru scenariul de foc a fost recomandată atașarea pe latura de nord a clădirii a unei scări exterioare, în curs de realizare. După obținerea acestui aviz, se va depune documentația pentru obținerea autorizației de construcție pentru realizarea lucrărilor. Societatea a semnat un contract de finanțare cu o bancă comercială. Concluzionează că au venit cu lămuriri față de observația făcută ieri în comisia economică și astăzi de către dl. Bodoașcă.

 **Domnul Conache Eduard-Cătălin**, consilier local, precizează că a studiat și el dosarul primit astăzi. Menționează că cele mai multe din documentele înșirate lipsesc. Nu a văzut procesul-verbal de recepție, raportul de expertiză, și altele, dar nu acesta e problema. Regimul concesiunilor e strict prevăzut de lege. Din punctul său de vedere, OG nr. 54/2006 trebuie să fie aplicată în litera ei pentru a nu fi pasibili de sancțiuni, care sunt prevăzute în aceeași ordonanță. Sunt două tipuri de concesiuni: prin licitație și prin negociere directă. Nu se poate trece la concesiune directă decât după ce s-a trecut prin licitație. Excepțiile sunt prevăzute în Legea nr. 50, în baza căreia au fost întocmite proiectele de hotărâre anterioare, care fac vorbire de extinderea construcției. În cazul de față nu se regăsește nicio excepție. E atât de simplu să se facă o procedură pentru a nu mai exista discuții. Când va fi legal, ei vor vota.

**Domnul Olariu Costel-Sorin**, consilier local, nu crede că în privința acestui teren e nevoie de licitație. În acea zonă nu se mai poate construi niciodată nimic. Orice firmă vrea să-și vrea o fațadă. Terenul se pretează pentru acces pietonal. Acolo e exclusă vreo altă construcție. Se vrea o ieșire la stada principală, mai ales că acolo vor fi, din câte a înțeles, birouri.

**Domnul Rîznic Andrei-Marius**, consilier local, întreabă cât e gradul de ocupare a terenului.

**Domnul Apetrei Alexandru**, consilier în cadrul Compartimentului Patrimoniu și Contracte, precizează că cei de la Urbanism pot răspunde la această întrebare.

**Domnul Rîznic Andrei-Marius**, consilier local, precizează că dacă gradul de ocupare e de 50%, bănuiește că fără această bucată de teren nu poate lua autotizația de construcție.

**Domnul Pintilie Marius-Nicolae**, consilier local, precizează că vrea să se înțeleagă că sunt încă multe semne de întrebare referitor la intenția investitorului de a face ceva acolo. Își doresc ca acea clădire să se transforme într-o clădire funcțională, care să arate bine, pentru că se află îm mijlocul orașului. Dacă se aduc elemente suplimentare, din care să înțeleagă ce se vrea să se facă, nu au nimic împotrivă să se concesioneze acea bucată de teren. Trebuie să înțelegem mai bine lucrurile, investitorul să fie transparent cu ei, să vină să le explice. Nu se poate să se primească o documentație cu un sfert de oră înainte de ședință, care trebuie studiate și apoi să ia o hotărâre în consecință.

**Domnul Pantazi Dumitru**, primarul municipiului Pașcani, înțelege că solicită dl. consilier amânarea.

**Domnul Pintilie Marius-Nicolae**, consilier local, precizează că poate fi și amânare.

**Domnul Conache Eduard-Cătălin**, consilier local, precizează că pentru a fi cu un pas înainte se poate face un amendament. În proiectul de hotărâre să se scoată Aprodex de peste tot.

**Doamna Jitaru Irina**, secretarul municipiului Pașcani, precizează că studiul de oportunitate e făcut vizavi de Aprodex. Așa a fost cerut.

*Se discută concomitent.*

**Domnul Pintilie Marius-Nicolae**, consilier local, precizează că solicită amânarea discutării acestui proiect de hotărâre.

**Doamna Perțu Liliana,** presedinte de ședință, supune la vot amânarea discutării acestui proiect de hotărâre. Cine este pentru? Abțineri? Împotrivă?

Pentru: 17

Abțineri: 2

 Împotrivă: 0

Se trece la proiectul de hotărâre nr. 12:

**12. PROIECT DE HOTĂRÂRE privind completarea Anexei nr. 1 la Hotărârea Consiliului Local al Municipiului Pașcani nr. 130 din 20.12.2011 privind însușirea proprietății private a Municipiului Pașcani, jud. Iași, prin adăugarea numerelor de inventar de la 1433 până la 1501, precum și numărul 1957**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

**Doamna Perțu Liliana,** presedinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

Proiectul a trecut. Se trece la proiectul de hotărâre nr. 13:

**13. PROIECT DE HOTĂRÂRE privind modificarea și completarea Hotărârii Consiliului Local al Municipiului Pașcani nr. 50/31.03.2015 privind aprobarea cotei de dezvoltare în vederea acoperirii cheltuielilor pentru întreținerea, înlocuirea, dezvoltarea și modernizarea sistemului public de alimentare cu energie termică din Municipiul Pașcani furnizat de R.A.G.C.L. Pașcani, modificată prin Hotărârea Nr. 86 din data de 31.05.2017**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

**Doamna Perțu Liliana,** presedinte de ședință, întreabă dacă sunt discuții.

**Doamna Nedelcu Gabriela**, viceprimarul municipiului Pașcani, anunță că nu participă la vot.

**Doamna Perțu Liliana,** presedinte de ședință, precizează că dacă nu sunt discuții, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 0

 Împotrivă: 0

*Doamna Nedelcu Gabriela nu votează.*

Proiectul a trecut. Se trece la proiectul de hotărâre nr. 14:

**14. PROIECT DE HOTĂRÂRE aprobarea Bugetului de Venituri și Cheltuieli și al Programului de Investiții ale S.C. CLP ECO SALUBRITATE S.A. Pașcani pentru anul 2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia urbanism – Aviz favorabil.

Comisia juridică – Aviz favorabil.

**Doamna Perțu Liliana,** presedinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 18

Abțineri: 1

 Împotrivă: 0

Proiectul a trecut. Se trece la proiectul de hotărâre nr. 15:

**15. PROIECT DE HOTĂRÂRE privind rectificarea Bugetului Centralizat al Instituțiilor și Activităților finanțate integral sau parțial din venituri proprii pe anul 2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil.

Comisia învățământ – Aviz favorabil.

**Doamna Perțu Liliana,** presedinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

Proiectul a trecut. Se trece la proiectul de hotărâre nr. 16:

**16. PROIECT DE HOTĂRÂRE privind acordarea mandatului special în vederea exprimării votului în Adunarea Generala a Asociaților ARSACIS referitor la cererea de aderare a com. Bozieni – jud. Neamț, la Asociația Regională a serviciilor de Apă Canal Iași – ARSACIS și aprobarea actelor adiționale nr. 21 si nr. 22 la Actul Constitutiv, respectiv Statutul ARSACIS**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

**Domnul Bodoașcă Mihai-Claudiu**, consilier local, precizează că sunt iar proiecte cu ARSACIS și Apavital. Precizează că nu au venit banii pe redevență la valoarea solicitată de Consiliul Local. Aduce aminte că acum o lună sau două au aprobat majorarea tarifului la apă și canalizare motivat de faptul că în aria de operare a Apavital sunt multe localități din mediul rural, care nu au posibilitatea să folosească rețeaua de canalizare. Dacă se acceptă să vină în asociație tot mai multe comune care nu au capacitatea să se susțină. Ei nu au fost solidari cu Pașcani-ul să susțină plata ratei împrumutului, atunci nu a mai funcționat acest principiu. Nu prea e în regulă.

**Domnul Pantazi Dumitru**, primarul municipiului Pașcani, întreabă dacă e vorba despre solidaritatea cu Apavital.

**Domnul Pintilie Marius-Nicolae**, consilier local, precizează că atunci când au venit, cei de la Apavital au precizat că nu au profitabilitate în mediul rural, ci doar în mediul urban, în Iași, în Pașcani. Cei din mediul urban ar trebui să plătească ca cei din mediul rural să aibă dreptul la apă. Corect, au dreptul la apă, dar și Pașcani-ul are dreptul la redevență.

**Doamna Perțu Liliana,** presedinte de ședință, supune la vot proiectul de hotărâre: Cine este pentru? Abțineri? Împotrivă?

Pentru: 11

Abțineri: 7

 Împotrivă: 1

Proiectul a trecut. Se trece la proiectul de hotărâre nr. 17:

**17. PROIECT DE HOTĂRÂRE privind completarea Contractului de delegare a gestiunii serviciilor publice de alimentare cu apă și de canalizare nr. 48/2009, conform Actului Adițional nr. 26**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică – Aviz favorabil.

Comisia juridică – Aviz favorabil.

**Doamna Perțu Liliana,** presedinte de ședință, întreabă dacă sunt discuții. Dacă nu, supune la vot proiectul de hotărâre: Cine este pentru? Abțineri? Împotrivă?

Pentru: 11

Abțineri: 7

 Împotrivă: 1

Proiectul a trecut. Se trece la proiectul de hotărâre nr. 18:

**18. PROIECT DE HOTĂRÂRE privind alegerea președintelui de ședință pentru perioada iunie – august 2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia juridică – Aviz favorabil.

**Doamna Perțu Liliana,** presedinte de ședință, solicită propuneri.

**Doamna Dondaș Adriana**, consilier local, propune pe dl. Ungureanu Vasilică-Cosmin.

**Domnul Bodoașcă Mihai-Claudiu**, consilier local, propune pe dl. Pintilie Marius-Nicolae.

**Doamna Perțu Liliana,** presedinte de ședință, supune la vot propunerea ca dl. Ungureanu să fie președinte de ședință pentru perioada iunie-august 2018. Cine este pentru? Abțineri? Împotrivă?

Pentru: 11

Abțineri: 8

 Împotrivă: 0

**Doamna Perțu Liliana,** presedinte de ședință, supune la vot propunerea ca dl. Pintilie Marius să fie președinte de ședință pentru perioada iunie-august 2018. Cine este pentru? Abțineri? Împotrivă?

Pentru: 8

Abțineri: 11

 Împotrivă: 0

Se precizează că va fi președinte dl. Ungureanu Vasilică-Cosmin.

Se anunță că se trece la punctul diverse.

**Domnul Bodoașcă Mihai-Claudiu**, consilier local, are două întrebări. Au depus la începutul anului un proiect de hotărâre de înscriere a municipiului Pașcani în sistemul național electronic de plăți. Au trecut 30 de zile și începând de săptămâna viitoare nu vor mai vota ordinea de zi. Solicită să vadă starea acelui proiect, să apară pe ordinea de zi. A doua interpelare e pentru doamna viceprimar. Cetățenii doresc ca scările mari și cele mici să fie toaletate lateral. La scările mari au crescut arbuștii, ar trebui toaletată o zonă cam de 2 m.

**Doamna Jitaru Irina**, secretarul municipiului Pașcani, precizează că în legătură cu proiectul de hotărâre a discutat cu dl. Bodoașcă și a spus că este o hotărâre de consiliu local în acest sens.

**Domnul Bodoașcă Mihai-Claudiu**, consilier local, precizează că nu a văzut hotărârea.

**Doamna Jitaru Irina**, secretarul municipiului Pașcani, precizează că după ședință îi va arăta hotărârea.

**Domnul Bodoașcă Mihai-Claudiu**, consilier local, solicită un răspuns scris.

**Doamna Jitaru Irina**, secretarul municipiului Pașcani, precizează că îi va trimite o copie după hotărâre.

**Domnul Bodoașcă Mihai-Claudiu**, consilier local, menționează că acel proiect trebuia pus pe ordinea de zi.

**Doamna Jitaru Irina**, secretarul municipiului Pașcani, precizează că mai este o hotărâre în acest sens. Cere domnilor consilieri să amendeze vechea hotărâre sau aceea se abrogă și se face alta. Precizează că a discutat cu domnul consilier și atunci a înțeles, dar acum spune altceva. Va trimite scris cu copie după hotărâre, poate vin cu un proiect de amendare.

**Domnul Dandu Alexandru-Ionuț**, consilier local, întreabă ce se întâmplă cu premierea elevilor anul acesta.

**Doamna Nedelcu Gabriela**, viceprimarul municipiului Pașcani, precizează că în conformitate cu OG nr. 90 nu mai este voie să se premieze în bani nicio activitate, decât rezultatele la concursuri și olimpiade naționale și internaționale. A solicitat școlilor și au început să vină situații cu elevii care au participat la diverse concursuri. Se centralizează și se va decide. Nu s-a abandonat ideea, trebuie să găsească o modalitate legală ca acești copii să fie premiați.

**Domnul Dandu Alexandru-Ionuț**, consilier local, precizează că în martie 2017 nu s-a votat proiectul de hotărâre privind achiziționarea de numere pentru imobile. S-a zis că se face această treabă. Întreabă când. Precizează că solicitări încă sunt.

 **Doamna Nedelcu Gabriela**, viceprimarul municipiului Pașcani, precizează că s-au achiziționat niște indicatoare și se lucrează. S-au montat o parte din ele.

**Domnul Dandu Alexandru-Ionuț**, consilier local, precizează că proprietarii din zona blocurilor C4-C5 solicită asfaltarea aleilor dintre blocuri, pentru că este mult praf în zonă. E vorba de blocurile de garsoniere C4, C5, de fapt, toată zona: C1, C2, C4, C5. Acolo e spart cimentul, e noroi.

**Domnul Pantazi Dumitru**, primarul municipiului Pașcani, menționează că este un program, care se află acum pe SEAP.

**Domnul Dandu Alexandru-Ionuț**, consilier local, solicită un termen.

**Domnul Pantazi Dumitru**, primarul municipiului Pașcani, precizează că poate vorbi despre un termen când semnează contractul de lucrări.

**Doamna Nedelcu Gabriela**, viceprimarul municipiului Pașcani, precizează că trebuie verificată ca acea zonă să nu fie spațiu verde.

**Domnul Pintilie Marius-Nicolae**, consilier local, semnalează că în deal, în fața blocului D2, este o groapă mare. Știe că au mai fost solicitări, a vorbit cu cetățenii, s-a trecut cu plombatul pe Mihail Kogălniceanu. Să se aibă în vedere. Întreabă ce lucrări sunt pe strada Fântânele.

**Domnul Pantazi Dumitru**, primarul municipiului Pașcani, precizează că este vorba despre înlocuirea conductei de gaz.

**Domnul Pintilie Marius-Nicolae**, consilier local, întreabă ce se face cu acel principiu conform căruia pe o stradă reparată pe fonduri europene nu se poate interveni o perioadă de 5 ani.

**Domnul Pantazi Dumitru**, primarul municipiului Pașcani, precizează că nu a avut alternativă. Ori se întrerupea gazul, ori s-a apelat la această excepție.

**Domnul Pintilie Marius-Nicolae**, consilier local, întreabă dacă se înlocuiește toată conducta.

**Doamna Nedelcu Gabriela**, viceprimarul municipiului Pașcani, precizează că da și că au obligația să refacă.

**Domnul Pintilie Marius-Nicolae**, consilier local, precizează că a văzut și pe panta Ceferiștilor același lucru. A fost o avarie. Important că se înlocuiește țeava de apă. Întreabă dacă este registrul spațiilor verzi.

**Doamna Jitaru Irina**, secretarul municipiului Pașcani, confirmă că există acest registru și e comunicat la prefectură.

**Domnul Pintilie Marius-Nicolae**, consilier local, precizează că l-a întrebat pe dl. primar în ședința comisiei de circulație de ce a mutat stația de autobuze din fața gării și i-a răspuns că nu a mutat-o el.

**Domnul Pantazi Dumitru**, primarul municipiului Pașcani, precizează că nu mai reia discuția.

**Domnul Pintilie Marius-Nicolae**, consilier local, solicită să i se răspundă în scris conform Legii nr. 215.

**Domnul Pantazi Dumitru**, primarul municipiului Pașcani, precizează că nu a fost predat amplasamentul, nu s-a făcut recepția finală.

**Domnul Pintilie Marius-Nicolae**, consilier local, solicită să se consemneze în procesul-verbal că are cuvântul și să i se răspundă conform legii nr. 215 dacă dl. primar a dat dispoziție sau cine a dat-o, să mute stația.

**Domnul Pantazi Dumitru**, primarul municipiului Pașcani, precizează că amplasamentul e predat la constructor și nu s-a făcut recepția finală.

**Domnul Olariu Costel-Sorin**, consilier local, precizează că ar dori să se ia o decizie în ceea ce privește echipa de fotbal. Din punctul său de vedere, se finanțează o echipă și se fac de râs. Decizia ar consta în retragerea echipei din liga a 3-a, ca să nu se facă de râs. Sumele pot fi realocate către sporturile care au sportivi cu care se pot mândri. Precizează că la intersecția străzilor Ștefan cel Mare cu Eugen Stamate sunt denivelări pe trotuar și o gaură în carosabil. Trebuie avut în vedere, dacă există posibilitatea tehnică, să se pună senzori de lumină la iluminatul stradal. Se aprinde lumina de la ora 8. Cu senzori de lumină nu mai este nicio grijă nici la aprins, nici la stins lumina. Precizează pentru cei de la gospodăria comunală că în Boșteni, după prima stație, e o curbă și acolo este o gaură. Solicită să se aibă în vedere stația de autobuz de la pasarela peste calea ferată. Trebuie făcută o alveolă, ca microbuzele să poată intra. Atunci când plouă, în fața stației se face o baltă mare și nu stă nimeni în stație atunci.

**Domnul Conache Eduard-Cătălin**, consilier local, solicită să i se răspundă dacă la Primăria Pașcani există registrul ofertei așa cum prevede OG nr. 54/2006 privind concesiunile pe domeniul public. Menționează că trebuie un astfel de registru în care să fie menționat fiecare ofertă de concesiune.

**Doamna Jitaru Irina**, secretarul municipiului Pașcani, preecizează că va verifica și va comunica un răspuns în acest sens.

**Domnul Conache Eduard-Cătălin**, consilier local, are o rugăminte din partea locatarilor de la blocurile din spatele judecătoriei și din partea celor care lucrează la judecătorie, să se igienizeze spațiul verde din spatele judecătoriei.

**Domnul Toma Andrei-Codrin**, consilier local, aduce în discuție două probleme ridicate de cetățenii din zona vale. Una privește iluminatul pe esplanadă care merge intermitent, alta e legată de fântâna arteziana. Cineva i-a zis că există un întrerupător care este liber, la îndemâna copiilor ce pot întrerupa sau porni apa. Dacă e așa, atunci acel întrerupător trebuie securizat.

**Domnul Avrămiuc Vasile**, consilier local, precizează că se face ecoul cetățenilor din Boșteni, Sodomeni, cu privire la drumul dinspre Gîștești spre Sodomeni. Să se aibă în vedere repararea acestuia.

**Domnul Bejinariu Ovidiu**, consilier local, solicită că rugămintea cetățenilor de pe strada Nicolae Iorga e de nivelare a străzii până la finalizarea lucrărilor și eventual, stropirea acesteia, fiindcă e mult praf.

**Domnul Dandu Alexandru-Ionuț**, consilier local, întreabă de ce nu e presiune la apă la blocurile din zona vale.

**Doamna Nedelcu Gabriela**, viceprimarul municipiului Pașcani, anunță toți consilierii locali, care fac parte din comisia pentru organizarea manifestării Zilele Municipiului Pașcani, să rămână un sfert de oră.

**Doamna Perțu Liliana**, președintele de ședință, declară închisă ședința de azi.

Ședința se încheie la ora 11,04.

**PREȘEDINTE DE ȘEDINȚĂ SECRETARUL MUNICIPIULUI**

 **Consilier PERȚU LILIANA cons. jr. JITARU IRINA**